**

**UNIVERZITET CRNE GORE**

**MAŠINSKI FAKULTET**

**PODGORICA**

***81000 Podgorica, Džordža Vašingtona bb, Žiro račun broj: 510-154-63, tel: +382 20 245 003,***

***Web :*** [***www.ucg.ac.me/mf***](http://www.ucg.ac.me/mf)***, Mail:*** ***mf@ucg.ac.me***

Broj:

Podgorica, 29.12.2020

 Na osnovu člana 104. Stav 8 Statuta Univerziteta Crne Gore, saglasnosti Rektora broj 01-2755/1 od 06.07.2020. godine, na osnovu objavljenog Oglasa, Izvještaja Komisije i Mišljenja Vijeća Mašinskog fakulteta sa sjednice održane 29.12.2020. godine elektronskim putem, donosim

O D L U K U

o izboru saradnika u nastavi

mr Vidosava Vilotijević, bira se u zvanje saradnika u nastavi, na studijskom programu Mašinstvo za oblast Termo i hidro energetika.

Izbor se vrši na određeno vrijeme, za studijsku 2020/2021. godinu.

**O b r a z l o ž e nj e**

Na osnovu člana 104. stav 3 Statuta Univerziteta Crne Gore dekan Mašinskog fakulteta, prof. dr Igor Vušanović, raspisao je Oglas, po dobijanju saglasnosti od Univerziteta Crne Gore, za izbor saradnika u nastavi za studijsku 2020/2021. godinu. Oglas je objavljen 18.12.2020. godine preko ZZZCG.

Dekan je Odlukom broj 2725 od 25.12.2020. godine formirao Komisiju za razmatranje prispjelih prijava i pisanje izvještaja, na oglas za prijem saradnika u nastavi u radni odnos na određeno vrijeme, u sastavu: prof. dr Igor Vušanović, predsjednik, prof. dr Uroš Karadžić, član i prof. dr Vladan Ivanović, član.

Ova Komisija je podnijela sljedeći Izvještaj:

Na navedeni Oglas u predviđenom roku prijavio se jedan kandidat i to:

1. mr Vidosava Vilotijević, magistar mašinstva.

Kako je Oglas bio otvoren osam dana od dana objavljivanja konstatovano je da je predmetna prijava blagovremeno dostavljena.

Uz prijavu dostavljena je i sljedeća dokumentacija:

* Biografija (CV) kandidata,
* Fotokopija biometriske lične karte kandidata,
* Potvrda o studiranju doktorskih akademskih studija na Mašinskom fakultetu, broj 2676 od 18.12.2010. godine,
* Uvjerenje o položenim ispitima na doktorskim akademskim studijama na Mašinskom fakultetu u Podgorici, broj 2677 od 18.12.2019. godine, sa prosječnom ocjenom položenih ispita A (10,00),
* Ovjerena fotokopija diplome o završenim osnovnim akademskim studijama Mašinskog fakulteta UCG, broj 123 od 22.04.2016.godine,
* Ovjerena fotokopija dopune diplome osnovnih akademskih studija na Mašinskom fakultetu u Podgorici, broj 123 od 07.07.2018. godine,
* Ovjerena fotokopija diplomu specijalističkih akademskih studija Mašinskog fakulteta UCG, broj 81 od 15.05.2017.godine, prosječna ocjena u toku magistarskih akademskih studija je 9,28,
* Ovjerena fotokopija diplome o završenim postdiplomskim magistarskim akademskim studijama Mašinskog fakulteta UCG, broj 32 od 24.04.2019.godine,
* Ovjerena fotokopija dopune diplome postdiplomskih magistarskih akademskim studijama na Mašinskom fakultetu u Podgorici, broj 32 od 24.10.2018. godine, prosječna ocjena u toku magistarskih akademskih studija je 9,80.

Ocjena o ispunjenosti uslova propisana je Zakonom o visokom obrazovanju i Statutom Univerziteta Crne Gore.

U skladu sa Zakonom o visokom obrazovanju, član 75 stav 1, kojim se propisuju uslovi za angažovanje saradnika u nastavi, konstatujem da kandidat mr Vidosava Vilotijević ispunjava tražene uslove, jer je student akademskih doktorskih studija koji je završio akademske magistarske studije sa prosječnom ocjenom A (9,80).

S obzirom na predhodno navedeno i činjenicu da je kandidat već uspješno učestvovao u realizaciji vježbi na predmetima iz oblasti Termo i hidro energetike tokom studijske 2019/2020. godine, odlučio sam kao u dispozitivu Odluke.

 D E K A N,

 Prof. dr Igor Vušanović

Dostavljeno:

* Rektoru
* Mr Vidosavi Vilotijević
* Prodekanu za nastavu
* Sekretaru
* a/a